**Vi har brug for din HJÆLP!**

*Kære medlemmer samt forældre til børn / unge medlemmer i Vallensbæk Gymnastik & Fitness.*

*Her kommer et lille råb om hjælp fra Bestyrelsen.*

*Bestyrelsen og trænere ønsker at gøre Vallensbæk Gymnastik & Fitness til den bedste forening i Vallensbæk og vi gør vores bedste for at det lykkedes hver gang vi mødes i bestyrelsen, til træninger og stævnerne. Vi lægger en masse tid og ressourcer i at skabe gode rammer for alle i foreningen. Men vi har, ligesom mange andre, begrænsede ressourcer i form af tid, økonomi i foreningen og antal hænder til træning og stævner.*

***DERFOR****kommer her en lille opfordring fra Os til Jer. VI HAR BRUG FOR JERES HJÆLP - både som frivillige men også i bestyrelsen da vi skal have besat et par poster!*

*Hvis nogen af Jer har bare en smule extra tid og lyst til at hjælpe og blive en del af Gymnastik Foreningen så er det nu vi gerne vil høre fra Dig / Jer. Ved at hjælpes ad er vi alle med til at gøres gymnasternes og trænernes oplevelser og relationer endnu bedre. Af og til har vi extra meget brug for hjælpende hænder som f.eks. da vi afholdte Vestegnens Gymnastikdag. Vi var desværre underbemandet ved indgangen til at tage imod betaling for entré og vi var også kun meget få til oprydningen i hallen bagefter. Det kunne også være andre opgaver som f.eks. kørsel til og fra stævner eller at hjælpe med at slæbe redskaber frem og tilbage.*

*Udover frivillige hænder er der også lidt udskiftning i bestyrelsen. Derfor håber vi på at vi på generalforsamlingen kan finde 1-2 nye medlemmer til bestyrelsen. Hvis Du er interesseret i at være med til at forme Vallensbæk Gymnastik & Fitness i fremtiden, er Du meget velkommen til at kontakte Formand Maja Ipsen på mail: majaipsen@gmail.com*

*Vi forventer ikke at der er tale om mange timers arbejde eller mange møder - hverken som frivillig eller bestyrelsesmedlem. Men jo flere vi til at løfte i flok jo bedre og vil gøre en kæmpe forskel.*

*Vi håber på en masse positive feedback fra Jer.*

*Mvh.*

*Bestyrelsen*